סיון בסקין

סיון בסקין (נולדה ב-31 באוגוסט 1976) היא משוררת ומתרגמת ישראלית. סיון בסקין נולדה בווילנה שבליטא הסובייטית בשנת 1976. ב-28 באוגוסט 1990 עלתה לישראל והתגוררה בקיבוץ עין כרמל. מאוחר יותר עברה לקריות ומשם לחיפה. למדה אמנות פלסטית ושירתה כמדריכה בממר"ם. סיימה לימודי תואר ראשון בכלכלה בטכניון. מאז שנת 2002 היא מתגוררת בתל אביב ועובדת כמנתחת מערכות מידע. בתחילה פרסמה את שירתה באתר "במה חדשה" ובכתב העת האינטרנטי "דג אנונימי?". בהמשך התפרסמו שיריה ותרגומיה בכתבי העת "הו!" ו"הליקון". שיריה של בסקין זכו לתהודה ולשבחי המבקרים מנחם בן וניסים קלדרון. לעומתם, הסתייג חוקר הספרות אריאל הירשפלד, ובמאמר ב"הארץ" שפורסם בפברואר 2006 תקף את שירתה של בסקין. במאמר תשובה, שפורסם אף הוא ב"הארץ", כינה דורי מנור, עורך כתב העת "הו!", את בסקין "משוררת עצומה". שני המאמרים לא עסקו בבסקין בלבד, אלא בנטיית יוצרי כתב העת "הו!" כמו גם נטייתה של בסקין לכתוב בחרוז ובמשקל, ולא בחרוז החופשי, המקובל כיום בשירה העברית. בסקין משמשת כיום חברת מערכת בכתב העת הספרותי "הו!". בשנת 2006 יצא לאור ספר שיריה הראשון, "יצירה ווקאלית ליהודי, דג ומקהלה", בעריכת דורי מנור, ובשנת 2011 יצא לאור ספר שיריה השני, "מסעו של יונה", הכולל לצד שירים מקוריים גם תרגומים לשיריה של מרינה צבטייבה. ב-2017 יצא לאור ספרה "אחותי יהונתן" בהוצאת הקיבוץ המאוחד, אף הוא בעריכת דורי מנור. כן תרגמה יצירות פרוזה ושירה של סרגיי דובלטוב, יוסף ברודסקי, ניקולאי גומיליוב, ולימיר חלבניקוב ועוד. שימשה כשנה (2022–2023) כחברה בוועד הנאמנים של פרסי הספרות. יצירה ווקאלית ליהודי, דג ומקהלה, הוצאת אחוזת בית, 2006. מסעו של יונה, הוצאת אחוזת בית, 2011. אחותי יהונתן, הוצאת הקיבוץ המאוחד, 2017 שבעה ימים אביב בשנה – ממואר, הוצאת הקיבוץ המאוחד וה-21, 2021 אנחנו, חסרי המולדת. הוצאת הקיבוץ המאוחד, 2024. מרינה צבטייבה, סיפורה של סוניצ'קה, הוצאת אחוזת בית, 2005. סרגיי דובלטוב, המזוודה, הוצאת אחוזת בית, 2009. גרהם סימסיון, פרויקט רוזי, הוצאת אחוזת בית ומשכל, 2013. אנדריי טרקובסקי, לפסל את הזמן, הוצאת אסיה, 2013. מרינה צווטאייבה, בתוך הכפפה של יד שמאל: תרגומי שיריהן של אנה אחמטובה ומרינה צווטאייבה, הוצאת ה-21 והוצאת אפרסמון, 2022. סיון בסקין, ב"לקסיקון הספרות העברית החדשה" סיון בסקין, ב"לקסיקון הקשרים לספרות ישראלית" אלי אשד, הזמן של סיון בסקין דפנה שחורי, פרובוקטיביות אפנתית, באתר nrg‏, 1 במאי 2006 בועז כהן, ‏"אין אצלי ספרים לטיסה או מוזיקה מיוחדת לספונג'ה", באתר גלובס, 26 באוקטובר 2009 יעל ולצר, ‏מנתחת מערכות בבנק הפועלים: "כל איש רוח חייב תואר בכלכלה", באתר גלובס, 11 בספטמבר 2010 אלי הירש, על "מסעו של יונה", ידיעות אחרונות, 17 ביוני 2011 קובי מידן, ‏"אנשים בלילה" עם סיון בסקין, באתר iCast‏, 11 במרץ 2013 סיון בסקין, במיזם "סופרים קוראים" של המרכז לספריות וספרות בישראל אלעד נבו, "אני לא רוצה לצמצם את החוויה היהודית לקיום מצוות או לאורח חיים דתי", באתר ישראל היום, 6 בינואר 2022 דפנה לוי, ״פרוזה? אולי כשאגדל״, באתר "הַמּוּסָךְ - מוסף לספרות" של הספרייה הלאומית, ראיון עם סיון בסקין בפודקאסט המוסך, 10 בפברואר 2022 זיוה שמיר, "אאוטסיידרית משלנו: על יצירה ווקאלית ליהודי, דג ומקהלה", מעריב, 07/04/2006 ריכוז הפרויקט: עלית קרפ, שבוע הספר 2022: 70 הספרים הכי טובים של השנה, באתר הארץ, 22 ביוני 2022 רפי צירקין-סדן, אין מקומות אחרים, פנס מוסף לביקורת ספרות, מרץ 2022. סיון בסקין, דף שער בספרייה הלאומית סיון בסקין, בלקסיקון הספרות העברית החדשה מכּתביה: הביגלה, הפיגעלע ואני, באתר ynet, 22 במרץ 2006 בסערה הזאת יש משהו נעים, שירים, באתר ynet, 11 במאי 2011 ארבע מחוות שירה, "החוטם", גיליון ראשון, 2008 קול אישה, איך הרגתי את הרומנטיקה, 10 באוקטובר 2012 8 שירים, הו! 1, ינואר 2005, עמ' 40–57 שבעה שירים, הו! 3, פברואר 2006, עמ' 158–171 סיון בסקין, אוגוסט הארור, באתר "הַמּוּסָךְ - מוסף לספרות" של הספרייה הלאומית, ‏4 באוגוסט 2021 סיון בסקין, "שבעה ימים אביב בשנה – ממואר", באתר "הַמּוּסָךְ - מוסף לספרות" של הספרייה הלאומית, ‏1 בינואר 2021 סיון בסקין, מכתב מספינה מדומה, באתר "הַמּוּסָךְ - מוסף לספרות" של הספרייה הלאומית, 21 בינואר 2020 התשובה הספרותית לשאלה האנושית: חופש, מעלה 14, יוני 2024, עמ' 27-26, על "חופש" בן, מנחם. תרופה לשירה. מעריב, פרומו, ב' בניסן תשס"ו, 31 במארס 2006, עמ' 17 קלדרון, נסים. סיון בסקין והחרזנים. מעריב, מוסף שבת - ספרות וספרים, ד' בשבט תשס"ה, 14 בינואר 2005, עמ' 25 אריאל הירשפלד, נרקיס כדחליל, באתר הארץ, 16 בפברואר 2005 דורי מנור, גולדה מאיר של ביקורת הספרות העברית, באתר הארץ, 23 בפברואר 2005 אחותי יהונתן באתר הספרייה הלאומית המינויים והפרישות: הבלאגן בוועדת פרסי הספרות, באתר ynet, 26 ביוני 2023 דף הספר באתר הספרייה הלאומית פרק ראשון באתר "עברית"